《雨中游柳溪呈志康诸公》
宋代·苏过

脱我芒鞋与杖藜，强随车盖著荷衣。青山绿水苦相唤，细雨斜风不忍归。

幸有琉璃倾琥珀，何妨粉黛湿珠玑。潇湘起我江湖兴，只恐扁舟明日非。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。